Ego Hu. Dei gratia dux Burgundie et Albonii comes notum facio omnibus tam futuris quam presentibus quod Evrardus Divionensis prepositus Ierosolimam profecturus dedit in perpetuam elemosinam Deo et beatę Marię et fratribus Cistercii viginti sextarios avene in redditu suo apud Bretoneriam prope Rouram statuens et percipiens ut quicunque redditum illius ville receperit reddat singulis annis fratribus Cistercii de prima avena ipsius redditus annui XXti sextarios memoratos ante festum sanctę Marie in septembri ut sit avena parata ad servicium generalis Cisterciensis capituli. Quod si aliquo forte casu hec avena non poterit apud Bretoneriam reddi reddatur apud Sanfela eisdem fratribus Cistercii de redditu iam dicti prepositi hoc ad peticionem ipsius Evrardi laudavimus concessimus et confirmavimus cartis et sigillis nostris ego et filius meus Odo hoc quoque laudaverunt et concesserunt et tenere fideliter compromiserunt memorati Evrardi uxor Johanna et filius eius Johannes. Testes : abbas Willermus Cistercii, Poncius cellerarius, Zacharias monachus, magister Hugo et Johannes clerici, dominus Aimo Marriniaci, Hochadeu et Humbertus de Porta milites. Actum anno ab Incarnatione Domini millesimo Co nonagesimo.